Pertempuran Brody (1941)

Pertempuran Brody (nama lain termasuk Pertempuran Dubna, Pertempuran Dubno, Pertempuran Rovne, Pertempuran Rovne-Brody) ialah pertempuran kereta kebal yang berlaku antara Kor III dan Kor XLVIII Panzer milik Kumpulan Panzer Pertama menentang lima kor mekanise dari Tentera Darat Ke-5 dan Tentera Darat Ke-6 Soviet dalam segi tiga yang dibentuk oleh bandar-bandar Dubno, Lutsk dan Brody antara 23 dan 30 Jun 1941. Ia merupakan salah satu pertempuran berperisai paling sengit dalam fasa awal Operasi Barbarossa, dan ada yang berpendapat ia mengatasi Pertempuran Prokhorovka yang lebih terkenal. Ia dianggap sebagai pertempuran dengan bilangan kereta kebal terbesar yang pernah terlibat (secara salah, Pertempuran Prokhorovka, sebahagian daripada Pertempuran Kursk, sering dianggap sebagai yang terbesar).Dalam historiografi Soviet Union, ia dikenali sebagai salah satu "pertempuran pertahanan sempadan". Walaupun Tentera Merah berjaya menyebabkan kerugian besar ke atas tentera Jerman, mereka telah dikelabui secara taktikal dan mengalami kerugian besar dari segi kereta kebal. Logistik Soviet yang lemah, penguasaan udara Jerman, dan kegagalan total dalam perintah dan kawal Tentera Merah memastikan kemenangan Wehrmacht walaupun Soviet memiliki kelebihan bilangan dan teknologi yang besar.

Nota

Rujukan

Sumber







Category:Sejarah Ukraine
Category:Konflik 1941
Category:Perang Dunia Kedua
Category:Pertempuran
Category:Sejarah Jerman
Category:Perang Jerman-Soviet
Category:Tentera Jerman
Category:Pertempuran berperisai